शंख नदी

शंख नदी (Sankh River) भारत के झारखंड, छत्तीसगढ़ और ओड़िशा राज्यों में बहने वाली एक नदी है। इसका उद्गम 1,000 मीटर (3,300 फुट) की ऊँचाई पर झारखंड के गुमला ज़िले के लुपुंगपाट गाँव में होता है। शंख नदी छोटा नागपुर पठार के पश्चिमी छोर में उत्तरी कोयल के विपरीत प्रवाहित होती है। यह नदी आरम्भ में काफ़ी संकरी एवं गहरी खाई का निर्माण करती है। अपने प्रवाह मार्ग में यह राजाडेरा के पास 200 फ़ीट ऊँचा जल प्रपात बनाती है, जो सदनीघाघ जल प्रपात के नाम से जाना जाता है। ओड़िशा में यह दक्षिणी कोयल नदी से संगम करती है, जिसके बाद संयुक्त नदी को ब्राह्मणी नदी कहा जाता है, जो महानदी के नदीतंत्र का भाग है। कुल मिलाकर शंख नदी का नदीमार्ग 240 किमी है।

इन्हें भी देखें 
 ब्राह्मणी नदी
 दक्षिणी कोयल नदी
 गुमला ज़िला

सन्दर्भ 

झारखण्ड की नदियाँ
छत्तीसगढ़ की नदियाँ
ओड़िशा की नदियाँ
महानदी की उपनदियाँ